**DJEČJI VRTIĆ „MORSKA VILA NIN**

**UPRAVNO VIJEĆE**

KLASA: 601-02/23-01/02

URBROJ: 2198-10-08-02-23-06

Nin, 09. svibnja 2023. godine

**ZAPISNIK**

s  **7. elektroničke sjednice**  Upravnog vijeća Dječjeg vrtića „Morska vila“ Nin održane **u utorak, 09. svibnja 2023.** godine

Obaviješteni članovi Upravnog vijeća putem e-maila su:

Ines Jakovčević, Toni Dražić, Linda Maraš, Ivica Stulić, Iva Mustać

Dana 09. svibnja 2023. godine suglasnost na točke dnevnog reda dostavili su četiri člana Upravnog vijeća i to: Ines Jakovčević, Toni Dražić, Ivica Stulić, Iva Mustać

**DNEVNI RED:**

1. Donošenje Odluke o usvajanju Pravilnika o upisu i mjerilima upisa djece, nakon dobivene suglasnosti Osnivača
2. Donošenje Odluke o Planu upisa u pedagošku 2023./2024. godinu
3. Donošenje Odluke o pokretanju postupka upisa u pedagošku 2023./2024. godinu
4. Donošenje Odluke o imenovanju Povjerenstva za upis

Ad1.) Na 6. sjednici Upravnog vijeća održanoj 24. travnja 2023. godine donesen je prijedlog Pravilnika o upisu i mjerilima upisa djece. Nakon dobivene suglasnosti Gradskog vijeća Grada Nina , Upravno vijeće donosi Pravilnik o upisu i mjerilima upisa djece .

**Jednoglasno s četiri glasa „ZA“, putem elektroničke pošte, nakon dobivene suglasnosti Gradskog vijeća Grada Nina, Upravno vijeće Vrtića donosi Pravilnik o upisu i mjerilima upisa djece u DV M**orska vila Nin.

**Ad2.) Donošenje Odluke o Planu upisa u pedagošku 2023./2024. godinu**

**Jednoglasno bez rasprava Upravno vijeće donijelo je Plan upisa za pedagošku 2023./2024. godinu ,**

**koji će se uputiti Gradskom vijeću Grada Nina na suglasnost**

**Ad3.) Donošenje Odluke o pokretanju postupka upisa u pedagošku 2023./2024. godinu**

Na temelju članka 20. Stavka 2 . Zakona o predškolskom odgoju i obrazovanju (NN 10/97, 107/07 i 94/13, 98/19, 57/22) , Državno pedagoškom standardu i članka 42. Statuta Dječjeg vrtića „Morska vila“ Nin, uz suglasnost Osnivača, ravnateljica predlaže Upravnom vijeću da donese **Odluku o pokretanju postupka upisa u Dječji vrtić Morska vila Nin u pedagošku 2023./2024. godinu**

**Članak 1.**

Ovom odlukom utvrđuje se način i organizacija upisa za pedagošku godinu 2023./2024. godinu, kao i načini ostvarivanja prednosti pri upisu djece u Dječji vrtić „Morska vila“ Nin.

**Članak 2.**

U Dječji vrtić „Morska vila“ Nin za pedagošku godinu 2023./2024., uz upisanu djecu u prethodnoj pedagoškoj godini, objavljuje se broj slobodnih mjesta za upis djece u sljedeće programe:

1. **REDOVITI CJELODNEVNI VRTIĆKI I JASLIČNI PROGRAM U TRAJANJU OD 10 SATI – MATIČNI VRTIĆ U NINU**

* za djecu u dobi od 1 (jedne) godine do polaska u školu
* broj slobodnih mjesta: 18

1. **KRAĆI PROGRAM U TRAJANJU OD 3 SATA – PO Poljica Brig**

* za djecu od 3 godine do polaska u školu
* broj slobodnih mjesta: 20

Ukoliko ostane dovoljno slobodnih mjesta za upis djece u matičnom objektu u Ninu, ili broj djece prijavljene za kraći program u trajanju od 3 sata u PO Poljica Brig bude manji od 10, odgojno – obrazovna skupina u područnom objektu u Poljica Brigu neće se formirati.

1. **PROGRAM PREDŠKOLE U TRAJANJU OD 250 (150) SATI GODIŠNJE**

* za djecu u godini pred polazak u školu, koja nisu uključena u redovni vrtićki program
* broj slobodnih mjesta: 22

**Članak 3.**

U Dječji vrtić „Morska vila“ Nin upisuju se djeca od navršene 1 godine života do polaska u osnovnu školu.

Zahtjevi za upis djece (novoprijavljeni) primati će se od **15. do 31. svibnja 2023. godine. Zahtjevi se zaprimaju poštom na adresu Dječji vrtić „Morska vila“ Nin, Ulica dr. Franje Tuđmana 5, 23232 Nin, osobnim dolaskom na adresu Ulica dr. Franje Tuđmana 5, 23232 Nin ili putem e-pošte:morskavila@optinet.hr.**

Roditelj odnosno staratelj podnosi Zahtjev za upis djeteta u Dječji vrtić „Morska vila“ u Ninu.

Obrazac Zahtjeva dostupan je u dječjem vrtiću i na web stranici .

Za upis djeteta u dječji vrtić roditelji prilažu slijedeću dokumentaciju:

1. popunjen i potpisan Zahtjev za upis djeteta,
2. preslika rodnog lista
3. preslika uvjerenja (MUP-a) o prebivalištu djeteta, ne starijeg od 1 mjeseca
4. preslika osobnih iskaznica oba roditelja ili uvjerenje o prebivalištu (ne starije od 1

mjeseci) oba roditelja/samohranog roditelja,

5. potvrde – elektronički zapis o radno pravnom statusu (ispis iz evidencije HZMO-a) za

oba roditelja/samohranog roditelja (ne starije od 1 mjesec)

6. liječničko uvjerenje – za novoupisanu djecu,

7. potvrdu nadležne ustanove za dijete s teškoćama u razvoju,

8. preslike ostalih dokumenata kojima se dokazuje neka od prednosti pri upisu

**Članak 4.**

Sukladno čl. 20. Zakona o predškolskom odgoju i obrazovanju i čl. 9. Odluke o upisu i načinu ostvarivanja prednosti pri upisu u Dječji vrtić „Morska vila“ Nin, radi ostvarivanja prednosti pri upisu djece određuje se slijedeći sistem bodovanja:

|  |  |  |
| --- | --- | --- |
| Kriterij | | Broj bodova |
| Djeca koja do 1. travnja tekuće godine navrše 4. godine | | 40 |
| Dijete i oba roditelja imaju prebivalište na području grada Nina;  Dijete i samohrani roditelj ili dijete iz jednoroditeljske obitelji ima prebivalište na području grada Nina;  Dijete kojem skrbnik ili udomitelj ima prebivalište na području grada Nina, neovisno o prebivalištu djeteta;  Dijete strani državljanin sa odobrenim privremenim boravkom ili odobrenom međunarodnom zaštitom u Republici Hrvatskoj, koje živi na području grada Nina zajedno s oba roditelja, odnosno samohranim roditeljem ili jednim roditeljem ukoliko se radi o jednoroditeljskoj obitelji | | 40 |
| Djeca roditelja žrtava i invalida Domovinskog rata | | 30 |
| Dijete iz obitelji s oba roditelja, a koje zajedno s jednim roditeljem ima prebivalište na području grada Nina | | 20 |
| Djeca zaposlenih roditelja | Dijete zaposlenih roditelja-oba zaposlena roditelja  Dijete samohranog zaposlenog roditelja/uzetog na uzdržavanje  Dijete zaposlenog roditelja-jedan zaposleni roditelj | 20  20  10 |
| Dijete s teškoćama u razvoju  Djeca osoba s invaliditetom upisanih u Hrvatski registar osoba s invaliditetom | | 6 |
| Dijete u udomiteljskoj obitelji, bez roditelja ili bez odgovarajuće roditeljske skrbi | | 5 |
| Dijete iz obitelji s troje ili više djece | | 1 po djetetu |
| Dijete roditelja koji primaju dječji doplatak ili dijete roditelja korisnika zajamčene minimalne novčane naknade | | 1 |

Prije upisa u dječji vrtić provodi se inicijalni razgovor s roditeljem i djetetom, odnosno provodi se opažanje djetetova ponašanja i komuniciranja uz nazočnost roditelja, a koje provodi stručno povjerenstvo dječjeg vrtića (stručni suradnik, odgajatelj, ravnatelj).

Na osnovu navedenih kriterija za svako dijete utvrđuje se zbroj bodova koji služi za utvrđivanje mjesta na listi reda prvenstva.

**Ukoliko se sva prijavljena djeca mogu upisati neće se primjenjivati kriteriji za ostvarivanje prednosti.**

**Članak 5.**

Program predškole obavezan je za svu djecu u godini dana prije polaska u osnovnu školu sukladno čl. 23. a Zakona o predškolskom odgoju i obrazovanju (Narodne novine, br. 10/97, 107/07, 94/13, 98/19 i 57/22). Za upis u program predškole, u trajanju od 250 sati (iznimno 150 sati, ukoliko je broj prijavljene djece manji od 5), objavljuje se Javni poziv te je potrebno priložiti **sljedeću dokumentaciju**:

1. Popunjen i potpisan Zahtjev za upis djeteta u program predškole
2. Izvadak iz matične knjige rođenih ili Rodni list djeteta
3. Preslika osobne iskaznice djeteta ili Uvjerenje o prebivalištu djeteta
4. Preslike osobnih iskaznica oba roditelja
5. Potvrda o obavljenom sistematskom zdravstvenom pregledu djeteta te dodatnu zdravstvenu potvrdu u slučaju promjena zdravlja nastalih nakon sistematskog zdravstvenog pregleda
6. Ostalu zdravstveno-medicinsku dokumentaciju bitnu za procjenu psihofizičkog i razvojnog statusa djeteta (ukoliko istu roditelji posjeduju).

**Program predškole namijenjen je za djecu koja nisu uključena u redovni vrtićki program, te će se način i vrijeme provedbe programa odrediti nakon zaprimanja prijava, kad se utvrdi točan broj djece.**

**Članak 6.**

Postupak upisa provodi Povjerenstvo.

Povjerenstvo provodi odabir djece na temelju ove Odluke i Pravilnika o upisu djece i o mjerilima upisa u dječji vrtić „Morska vila“ Nin.

Povjerenstvo utvrđuje prijedlog upisa djece na temelju provedenog postupka.

Prijedlog se dostavlja Upravnom vijeću.

Odluku o upisu djece donosi Upravno vijeće.

Rezultati upisa djece na temelju Odluke Upravnog vijeća biti će objavljeni na web stranici i oglasnoj ploči Dječjeg vrtića „Morska vila“ u Ninu i PO u Poljica Brigu najkasnije u roku od 30 dana od isteka roka za podnošenje Zahtjeva za upis djeteta.

Roditelj ili staratelj nezadovoljan rezultatima upisa može podnijeti žalbu Upravnom vijeću dječjeg vrtića u roku od 8 dana od objave rezultata.

O žalbama rješava Povjerenstvo za upis u roku od 15 dana od dana zaprimanja žalbe.

**Članak 7.**

Sudjelovanje roditelja u ukupnoj cijeni programa utvrđuje se u skladu s Odlukom o mjerilima za naplatu usluga Dječjeg vrtića „Morska vila“ („Službeni glasnik Grada Nina 3/18).

Roditelj odnosno staratelj, obavezan je zaključiti ugovor o ostvarivanju programa predškolskog odgoja i naobrazbe u dječjem vrtiću najkasnije do početka pedagoške godine.

Prije uključivanja djeteta u odgojnu skupinu roditelj je obvezan dostaviti dječjem vrtiću potvrdu nadležnog liječnika o zdravstvenom stanju djeteta i kopiju knjižice cijepljenja.

**Upravno vijeće s 4 glasa „ZA“ donijelo je odluku o pokretanju postupka upisa u Dječji vrtić Morska vila Nin za pedagošku godinu 2023./2024.**

**Ad4). Donošenje Odluke o imenovanju povjerenstva za upis**

**Jednoglasno s četiri glasa „ZA“ upravno vijeće donijelo je Odluku o imenovanju povjerenstva za upise .**

**Zapisničarka: Predsjednica Upravnog vijeća:**

**Iva Mustać Ines Jakovčević**